《浣溪沙·新年夜坐》
清代·万树

猿和风声落槛边。鼠窥人影过灯前。乱书翻尽不成眠。
夜夜夜深愁永夜，年年年节惜华年。可堪身滞海南天。

作者简介：（1630前后—1688）清江苏宜兴人，字红友，又字花农，号山翁。国子监生。康熙十八年起，先后在福建、广东任吴兴祚幕僚。工词曲，曾作传奇及杂剧二十余种。尤精词律。有《词律》、《香胆词》、《拥双艳三种曲》、《璇玑碎锦》等。